Баравіцкая плошча

Баравіцкая плошча (), да 1956 — Плошча Баравіцкіх варотаў () — адна з цэнтральных плошчаў Масквы насупраць Баравіцкіх варотаў Крамля паміж Вялікім Каменным мостам, Манежнай вуліцай, Валхонкай, Махавой і Знаменкай. Размешчана ў Цвярскім раёне і Хамоўніках.

 Паходжанне назвы 
Назву атрымала ад Баравіцкіх варот у Баравіцкай вежы Крамля, якая прылягае да яе. Да 1956 года называлася плошча Баравіцкіх Варотаў.

 Гісторыя 
У пачатку XVIII стагоддзя на месцы сучаснай плошчы стаялі двары Мікіты Зотава і Афанасія Вяземскага. Да канца XVIII стагоддзя тут знаходзіліся некалькі гандлёвых крам і двары царкоўных служак крамлёўскіх храмаў. Плошча як свабодная прастора ўтварылася ў канцы 1930-х гадоў пасля зносу дамоў у пачатку Знаменкі.
У 2010 годзе на плошчы планавалася пачаць узвядзенне дэпазітарыя (сховішча) Дзяржаўнага гісторыка-культурнага музея-запаведніка «Маскоўскі Крэмль» па праекце архітэктара У. Каласніцына, быў абгароджаная плошча для будаўніцтва. З-за таго, што праект падвергся шматлікай крытыцы (у тым ліку таму, што плошча знаходзіцца ў ахоўнай зоне Крамля і любыя працы, акрамя кансервацыйна-рэстаўрацыйных, тут заканадаўча забаронены), яго рэалізацыя была спынена часова выконваючым абавязкі мэра Масквы У. І. Рэсіным — у той жа час генеральны дырэктар музея-запаведніка «Маскоўскі Крэмль» А. Гагарына заявіла, што будаўніцтва будзе працягваццаРесину отказали в праве отменять строительство ў стен Кремля.

4 лістапада 2016 года на плошчы адбылося адкрыццё помніка Уладзіміру Вялікаму працы скульптара Салавата Шчарбакова — што, разам з іншымі будаўнічымі працамі ў ахоўнай зоне Крамля і на яго тэрыторыі і іншымі парушэннямі, ставіць яго пад пагрозу выключэння са спісу Сусветнай спадчыны ЮНЕСКА.

 Апісанне 
Баравіцкая плошча размешчана насупраць Баравіцкай вежы Крамля і паўднёвага ўскрайка Аляксандраўскага саду. На поўнач ад яе адыходзіць Махавая вуліца і паралельная Манежная, з захаду выходзіць Знаменка, з поўдня — Валхонка і Лябяжы завулак. Махавая і Знаменка, перасякаючы плошчу ўтвараюць магістраль, якая выходзіць на Вялікі Каменны мост, што злучае левы бераг Масквы-ракі з Замаскварэччам. Акрамя гэтага, на плошчу выходзіць Баравіцкая вуліца Крамля. З моста ёсць з’езд на Крамлёўскую набярэжную.

 Арганізацыя руху 
Ад Знаменкі арганізаваны 4-палосны рух у бок Замаскварэчча, тут жа знаходзіцца 2-палосныя з’езд на Валхонку і выезд з яе. Процілеглы рух да цэнтра праходзіць па Махавой: 4-палосны рух з Замаскварэчча зліваецца з 3-палосным з’ездам ад Крамлёўскай набярэжнай, утвараючы 7-палосную магістраль. Манежная і Баравіцкая вуліцы для аўтамабільнага руху закрыты.

 Спасылкі 

 Афіцыйны сайт управы раёна Хамоўнікі
 Общемосковский классификатор улиц Москвы ОМК УМ

 Полная история Боровицкой площади. Неглинка, дом Пашкова, лужайка Никсона, покушение на Брежнева и князь Владимир 

Катэгорыя:Плошчы Масквы
Катэгорыя:Цвярскі раён
Катэгорыя:Хамоўнікі